অপরদিকে মনিরামপুর বটতলা স্পোর্টিং ক্লাবের পূজা এবার তাদের প্রাকৃতিক ভারসাম্যের কথা বলছে। তাদের স্লোগান প্ল্যাস্টিক বর্জন করুন, আর তাই তারা মানুষের ফেলে দেওয়া ঠাণ্ডা পানীয় ও জলের বোতল থেকে শুরু করে জার, এই দিয়ে তৈরি করেছে তাদের প্যান্ডেল। তারা মানুষকে বোঝাতে চাইছে এই সব প্লাস্টিকের বোতল বা জার মাটির সাথে একেবারে মিশে যায় না, তা রয়ে যায় অনন্ত কাল ধরে, তা আমাদের প্রাকৃতিক ভারসাম্য নষ্ট করে। তাই বটতলা স্পোর্টিং ক্লাবের এক কর্মকর্তার কথায়, “দেখুন কালী পূজা তো আলোক রোশনাই এর পূজা তাই আমরা রাস্তায় নানা রং এর আলোর যেমন ব্যাবস্থা রেখেছি তেমনই আবার অপরদিকে আমাদের বার্তা সকল দর্শনার্থীদের উদ্যেশে যে এখনই আমাদের ভাবতে হবে আমরা প্লাস্টিক বর্জন করবো কিনা? এখনই আমাদের ঠিক করতে হবে আমরা আমাদের পরবর্তী প্রজন্মকে কি সত্যিই উপহার দিতে চাই তাদের সুন্দর ভবিষ্যৎ?”